钦定古今图书集成/明伦汇编/皇极典/第265卷 > 刘勰新论 > 贵言
## 钦定古今图书集成/明伦汇编/皇极典/第265卷 > 刘勰新论 > 贵言

《越剑》性锐，必托槌砧以成；纯钩楚柘质劲，必资搒檠
以成。弓。人性虽敏，必藉善言以成德行。故槌砧者
夷不平也，搒檠者矫不正也，善言者正不善也。人目
短于自见，故借镜以观形；发拙于自理，必假栉以修
束；心暗于自炤，则假言以策行。面之所以形，明镜之
力也；发之所以理元栉之功也；行之所以策善言之
益也。镜栉理形，其惠轻也；善言成德，其惠重也。人皆
悦镜之明己形，而不慕士之明己心。人皆欲栉之理
其发，不愿善言之理其情。是弃重德而采轻功，不亦
倒乎？为衣冠者，己手不能，则知越乡借人以制之，至
于理身而不知借言以修其行，是处其身轻而于冠
重，不亦谬乎？君子重正言之惠，贤于轩璧之赠；乐闻
其过，胜于德义之名。故楚庄王轻千乘之国，而重申
叔一言；范献贱万亩之田，以贵舟人片说。季路抱五
慎之诫，赵盈佩《九言》之箴。以此观之，轩璧之与田邑，
岂能与善言齐价哉？夫桓侯不采越人之说，卒成骨
髓之疾；吴王不听枚乘之言，终受亡灭之祸。夫人之
将疾者，必不甘鱼肉之味；身之将败，必不纳忠谏之
言。故临死者谓无良医之蔽，“将败者谓无直谏之臣。”
而不听善言，是耳聋也。非其耳之有塞，善言不入耳
乎？是以明者纳规于未形，采言于患表，从善如转圜，
遣恶如仇敌，正音日闻于耳，祸害逾远于身。昔尧设
招谏之鼓，舜树诽谤之木，汤立司过之士，武王置诫

之益耶。夫以先圣犹能采言于刍荛，奚况布衣而不
贵言乎。故臣子之于君父则有献可替否讽谏之文，
知交之于朋友亦有切磋琢磨相成之义。君子若能
听言如响从善如流，则身安南山德茂松柏，声振金
石名流千载也。